**Κόνιτσα 9/06/2020**

**ΔΕΛΤΙΟ ΤΥΠΟΥ**

Ενημερώνουμε ότι τα διακινούμενα σε ιστοσελίδες τόσο προσωπικές, όσο και δημοτικών παρατάξεων, τα οποία αναφέρονται σε ενέργειες στις οποίες έπρεπε να προβεί ο Δήμαρχος για τα Προγράμματα «Βοήθεια στο Σπίτι», «Κοινωνική Μέριμνα Ι&ΙΙ» και δήθεν δεν προέβη, είναι ανακριβή. Οποιοσδήποτε ενδιαφερόμενος πολίτης, Δημοτικός Σύμβουλος και δη επικεφαλής παρατάξεως, θα μπορούσε αν ήθελε, να ενημερωθεί, πριν αναφέρει τις όποιες ανακρίβειες.

Ο Δήμαρχος διαφυλάττοντας τα συμφέροντα του Δήμου, δεν πρόκειται να δημοσιοποιήσει υπηρεσιακά έγγραφα στο διαδίκτυο και ούτε πρόκειται να εκμεταλλευτεί την αγωνία των εργαζομένων, για να αποκομίσει μικροπολιτικά οφέλη.

Θα πρέπει να γνωρίζουν όλοι ότι οι εργαζόμενοι στα Προγράμματα είναι ενήμεροι για τις ενέργειες του Δημάρχου από την ημέρα ανάληψης των καθηκόντων του.

 Από το Γραφείο Δημάρχου